มอร์นิงมูซูเมะ
ประวัติ > 2020–ปัจจุบัน

วันที่ 22 มกราคม 2020 มอร์นิงมูซูเมะ'20 ได้ออกซิงเกิลที่ 68 "โคโกโระ & คาราดะ/เลิฟพีเดีย/นินเง็นกังเค โนเวย์เวย์" โดยซิงเกิลนี้เป็นซิงเกิลเปิดตัวของสมาชิกรุ่นที่ 15 ส่วนเพลงรองทั้ง 2 เพลงในซิงเกิลนี้ "เลิฟพีเดีย" และ "นินเง็นกังเค โนเวย์เวย์" มีทำนองที่คล้ายกัน แต่คีย์เพลงและเนื้อร้องจะต่างกัน
เมื่อวันที่ 27 พฤษภาคม มอร์นิงมูซูเมะ'20 ได้เข้าร่วมโครงการระดมทุน "วันเลิฟเอเชียคอนเสิร์ต" ของ WebTVAsia ในคอนเสิร์ตนี้มีเหล่าบรรดานักร้องและนักแสดงจากประเทศในทวีปเอเชีย และได้มีการถ่ายทอดสดผ่านทางยูทูบ ท่ามกลางแฮ็ชแท็ก #stayhome และ #withme โดยงานนี้ได้ระดมทุนสำหรับยูนิเซฟเอเชีย เพื่อช่วยเหลือครอบครัวที่ได้รับผลกระทบจากการระบาดของโควิด-19 ซึ่งศิลปินตัวแทนของประเทศญี่ปุ่นที่เข้าร่วมโครงการระดมทุนนี้ ได้แก่ มอร์นิงมูซูเมะ'20, อากิระ สมาชิกจากเอ็กไซล์และเอเคบีโฟร์ตีเอทกับวงน้องสาว
วันที่ 16 ธันวาคม มอร์นิงมูซูเมะ'20 ได้ออกซิงเกิลที่ 69 "จุนโจ เอวิเด็นซ์/กิวซาเรไต ดาเกะนาโนนิ"
วันที่ 31 มีนาคม 2021 มอร์นิงมูซูเมะ'21 ได้ปล่อยอัลบั้มที่ 16 "ซิกซ์ทีนธ์ แธทซ์ เจ-ป็อป"
วันที่ 24 กันยายน มาซากิ ซาโตได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ เนื่องจากปัญหาสุขภาพ โดยคอนเสิร์ตครั้งสุดท้ายจะจัดในวันที่ 13 ธันวาคม โดยคอนเสิร์ตสำเร็จการศึกษาของซาโตนั้นจะเป็นครั้งแรกที่ไม่มีการพูดคุยกับสมาชิกกลุ่มก่อนที่จะร้องเพลงเหมือนครั้งก่อนหน้าที่ผ่านมา
วันที่ 8 ธันวาคม ซิงเกิลที่ 70 "ทีนเอจโซลูชัน/โยชิโยชิชิเตะโฮชีโนะ/บีทโนะวากุเซ ได้วางจำหน่าย และเป็นผลงานซิงเกิลสุดท้ายที่ซาโตได้มีส่วนร่วม
วันที่ 9 เมษายน 2022 มีการประกาศอย่างเป็นทางการว่า ซิงเกิลที่ 71 "จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์!" จะวางจำหน่ายในวันที่ 8 มิถุนายน ส่วนเพลงไอวิชเวอร์ชันมอร์นิงมูซูเมะ'22 จะเพิ่มเข้ามาในซิงเกิลนี้โดยเฉพาะรูปแบบ Limited Edition SP เท่านั้น และเป็นผลงานซิงเกิลสุดท้ายของโมริโตะในฐานะสมาชิกกลุ่ม
วันที่ 29 มิถุนายน มีการประกาศผู้ชนะเลิศจากโครงการ "เฮลโล! โปรเจกต์ "มอร์นิงมูซูเมะ'22" "จูซ=จูซ" โกโดะชินเมมเบอร์ออดิชัน" ผ่านทางรายการ "เฮลโล! โปรเจกต์ สเตชัน" ได้แก่ "ริโอะ ซากูไร" สมาชิกเพียงคนเดียวในรุ่นที่ 16 โดยเธอเป็นคนที่ 4 ที่ได้รับเลือกเพียงคนเดียวของมอร์นิงมูซูเมะ ซึ่งก่อนหน้านั้น "มากิ โกโต" สมาชิกรุ่นที่ 3, "โคฮารุ คูซูมิ" สมาชิกรุ่นที่ 7 และ "ซากูระ โอดะ" สมาชิกรุ่นที่ 11 ได้รับเลือกเพียงคนเดียวด้วยเช่นกัน
วันที่ 14 กันยายน มอร์นิงมูซูเมะได้จัดอีเวนต์แฟนคลับ "มอร์นิงมูซูเมะ'22 เค็ซเซ 25 ชูเน็น คิเน็น เอฟซีอีเวนต์ ~มูซูเมะ × แฟน×ฟัน! × ไดคันชะ-ไซ!~" พร้อมกับมีการประกาศว่าโครงการ "ชูเน็น คิเน็น ชินเม็มเบอร์ออดิชัน -อาซูโวะสึคูรุโนะวะคิมิ-" ได้เปิดรับสมัครสมาชิกใหม่ของมอร์นิงมูซูเมะรุ่นที่ 17
วันที่ 19 ตุลาคม มีการประกาศอย่างเป็นทางการผ่านรายการ "เฮลโล! โปรเจกต์ สเตชัน" ว่า ซิงเกิลที่ 72 "สวิงสวิงพาราไดซ์/แฮปปีเบิร์ธเดย์ทูมี!" จะวางจำหน่ายในวันที่ 21 ธันวาคม ซึ่งซิงเกิลนี้ได้ขึ้นโอริคอนชาร์ตอันดับ
1 ในรอบ 4 ปีกับ 6 เดือน โดยซิงเกิลนี้เป็นซิงเกิลเปิดตัวสมาชิกรุ่นที่ 16 เพียงคนเดียวอย่างซากูไร และเป็นซิงเกิลสุดท้ายที่คากะได้มีส่วนร่วม รวมไปถึงซิงเกิลนี้ได้วางจำหน่ายหลังจากที่คากะได้สำเร็จการศึกษาจากกลุ่มไปเรียบร้อยแล้ว
เมื่อวันที่ 27 ธันวาคม มิซูกิ ฟูกูมูระได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยเธอจะปรากฏตัวเป็นครั้งสุดท้ายในคอนเสิร์ตฤดูใบ้ไม้ร่วงที่กำลังจะมีขึ้นในปี 2023
วันที่ 23 พฤษภาคม 2023 มอร์นิงมูซูเมะได้มีการประกาศผู้ชนะเลิศอย่างเป็นทางการ จากโครงการ "ชูเน็น คิเน็น ชินเม็มเบอร์ออดิชัน -อาซูโวะสึคูรุโนะวะคิมิ-" โดยผู้ที่ได้เป็นสมาชิกรุ่นที่ 17 มีเพียง 2 คน ได้แก่ ฮารูกะ อิโนอูเอะ และอาโกะ ยูมิเกตะ
วันที่ 30 สิงหาคม มอร์นิงมูซูเมะ'23 ได้วางจำหน่ายอัลบั้มรวมเพลง คือ "มอร์นิงมูซูเมะ เบสท์ซีเล็กชัน ~เดอะ 25 ชูเน็น~"
ต่อมาวันที่ 16 กันยายน ในทัวร์คอนเสิร์ต "เนเวอร์เอนดิงไชน์ โชว์" มีการประกาศว่า ซิงเกิลที่ 73 "สุกโกย ฟีเวอร์!/เวค-อัพคอล ~เมซาเมรุ โทกิ~/เนเวอร์เอนดิงไชน์" จะวางจำหน่ายในวันที่ 25 ตุลาคม โดยซิงเกิลนี้จะเป็นซิงเกิลเปิดตัวสมาชิกรุ่นที่ 17 และเป็นซิงเกิลสุดท้ายของฟูกูมูระในฐานะสมาชิกและหัวหน้ากลุ่ม
วันที่ 29 พฤศจิกายน ฟูกูมูระได้สำเร็จการศึกษาจากมอร์นิงมูซูเมะและเฮลโล! โปรเจกต์ จึงเป็นผลให้เอรินะ อิกูตะได้ดำรงตำแหน่งหัวหน้ากลุ่มต่อจากฟูกูมูระ และซากูระ โอดะ ได้ดำรงตำแหน่งเป็นรองหัวหน้าคนใหม่ร่วมกับอายูมิ อิชิดะ สืบเนื่องจากวันที่ 25 เดือนเดียวกันที่ได้มีการประกาศล่วงหน้าก่อนวันสำเร็จการศึกษาของฟูกูมูระเพียง 4 วัน
วันที่ 26 พฤษภาคม 2024 อายูมิ อิชิดะสมาชิกรุ่นที่ 10 ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยคอนเสิร์ตสำเร็จการศึกษาของเธอจะกำหนดการแสดงในช่วงฤดูใบไม้ร่วงของปีเดียวกัน
วันที่ 14 สิงหาคม มอร์นิงมูซูเมะ'24 จะวางจำหน่ายซิงเกิลที่ 74 "นันดากะเซนติเมนทัลนะ โทกิโนะอูตะ/ไซกิโย" โดยซิงเกิลนี้ได้ขึ้นชาร์ตอันดับ 1 ของโอริคอนและเป็นซิงเกิลสุดท้ายที่อิชิดะมีส่วนร่วม
วันที่ 27 พฤศจิกายน ทางกลุ่มได้วางจำหน่ายอัลบั้มที่ 17 "โพรเฟสชันแนลส์-เซเวนทีนธ์" โดยเพลงใหม่ในอัลบั้มนี้คือ "ยูกังนะแดนซ์" ซึ่งสมาชิกรุ่นที่ 17 คือ "อาโกะ ยูมิเกตะ" ไม่ได้เข้าร่วมการถ่ายทำมิวสิกวิดีโอเพลงดังกล่าว เนื่องด้วยยูมิเกตะขาดกิจกรรมในกลุ่มเนื่องจากปัญหาสุขภาพ